Bob Prottas vagyok.
Amerikában élek, Trumbullban, Connecticutban.
A 2015-ös TEDActive Konferenciára jöttem.
27 évig voltam vegyész a DuPontnál,
aztán négy éve nyugdíjba mentem.
A legidősebb fiam siket és Koreából fogadtuk örökbe,
emlékszem, hogy néztem vele a feliratos tévéműsorokat,
és azt gondoltam: "Milyen szerencse, hogy vannak feliratok!"
Küldetésemnek éreztem, hogy feliratozzam a TED Beszédeket,
hogy így a siketek és nagyothallók is láthassák őket.
Ezután hallottam a fordítási projektről,
amikor a feliratokat újabb nyelvekre fordítják.
Fogom az angol beszédet, és leírom az angol feliratot.
Ők pedig veszik ezt a feliratot,
és lefordítják különböző nyelvekre,
hogy a világ minden részén megnézhessék,
és az anyanyelvükön olvashassák az emberek,
ami lenyűgöző.
Annyi beszéd közül választhatunk,
hogy az ember nem is tudja, hol kezdje.
És az a szépsége,
hogy a TED szervezete sok mindent népszerűsít.
De ott vannak a TEDx-beszédek is,
valódi igazgyöngyök, csiszolatlan gyémántok.
Rendkívül lelkesítő:
sokkal szélesebb közönséget kapunk.
Az én kicsi erőfeszítésemnek nagy hozadéka,
hogy az egész világot átérő jelenségbe kapcsolódik.
És ez kedvemre való.